હળવદના રણકાંઠાના છેવાડા વિસ્તારમાં આવેલા મીયાણી ગામે ગામના ઝાંપા પાસે આવેલ દલિત વાસમાં ચાલીસ જેટલા દલિત પરિવારો વર્ષોથી વસવાટ કરી મજૂરીકામ કરે છે ત્યારે ગુરુવારે દલિત વાસમાં પાણી ઢોળાવવા જેવી સામાન્ય બાબતોનું મનદુખ રાખી આ જ ગામના પાંચ શખ્સો ચંદુ માંડણભાઈ ઠાકોર, ચતુર માંડણભાઈ ઠાકોર, વિક્રમ ચતુરભાઈ ઠાકોર, ધનશ્યામ ચતુરભાઈ ઠાકોર તથા જગા ઠાકોર નામના શખ્સોએ ગુરુવારના રોજ લોડર મશીન સાથે ઘૂસી જઈને દલિતોના પંદર મકાનોના ઓટલા તેમજ પાણી ભરવાના ટાંકા, પાણીની લાઈનો તોડવા ઉપરાંત  ફળિયાની દીવાલોમાં ભારે નુકસાન કરી દલિતોને જાનથી મારી નાખવાની ધમકીઓ આપ્યાની પોલીસ ફરિયાદ મીયાણી ગામનો જીવાભાઈ છનગભાઈ પરમારે નોધાવ્યા બાદ આજે શુક્રવારે સવારે ગામના એકસો જેટલા દલિતો હળવદ ખાતે આવેલી મામલતદાર કચેરી ખાતે ઉતરી પડયા હતા અને મામલતદારને આવેદનપત્ર પાઠવી આરોપીઓને સત્વરે ઝડપી પાડવાની માગ કરી હતી.